**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 15.09.2023 ora 08.00 – 16.09.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 16.09.2023, ora 08.00**

**RÂURI:**

**I.N.H.G.A.** a emis o **actualizare ATENŢIONARE Hidrologică, cod galben,** valabilă în intervalul **15.09.2023 ora 12:00 – 16.09.2023 ora 12:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri** din bazinele hidrografice **Someş, Crişul Repede, Crişul Negru, Crişul Alb, Arieş, Olt, Argeş, Ialomiţa, Siret, cu posibile depăşiri ale COTELOR DE ATENŢIE**, astfel:

**COD GALBEN**

**În intervalul 15.09.2023 ora 12:00 – 16.09.2023 ora 12:00** pe râurile din bazinele hidrografice: Someșul Mare – bazin superior şi afluenţi bazin mijlociu şi inferior **(judeţele: Bistrița-Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru – bazin superior şi afluenţi bazin mijlociu şi inferior **(judeţele: Bihor şi Arad)**, Crişul Alb – bazin amonte S.H. Vaţa de Jos şi afluenţii aferenţi sectorului aval S.H. Vaţa de Jos - amonte S.H. Gurahonţ **(judeţele: Hunedoara şi Arad)**, Arieş – bazin superior şi afluenţi bazin mijlociu şi inferior **(judeţele: Alba şi Cluj)**,Olt – afluenţii aferenţi sectorului aval confluenţă cu râul Homorodu Mare - amonte Ac. Ioneşti **(judeţele: Braşov, Sibiu, Vâlcea şi Argeş)**, Argeş – bazin superior, Dâmboviţa – bazin superior **(judeţele: Argeş şi Dâmboviţa)**, Ialomiţa – bazin amonte Ac. Pucioasa **(judeţele: Dâmboviţa şi Prahova)**, Prahova – bazin superior şi afluenţi bazin mijlociu şi inferior **(judeţele: Prahova şi Ialomiţa)**, Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa **(judeţele: Braşov, Covasna, Buzău şi Prahova)**, Râmnicu Sărat – bazin superior şi afluenţi bazin mijlociu şi inferior **(judeţele: Buzău şi Vrancea)**, Putna – bazin superior şi afluenţi bazin mijlociu şi inferior **(judeţul Vrancea)**, Siret – afluenţii mici aferenţi sectorului aval confluenţă cu râul Trotuş **(judeţele: Vrancea şi Galaţi)**, Bârlad – afluenţii mici aferenţi sectorului aval S.H. Bârlad **(judeţele: Vaslui şi Galaţi)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare ȋn intervalul 15.09.2023 ora 18:00 - 16.09.2023 ora 06:00 pe unele râuri din judeţele: Cluj, Bihor, Vâlcea, Argeş, Vrancea şi Galaţi.**

Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ALBA, ARAD, ARGEŞ, BRAŞOV, BUZĂU, BIHOR, BISTRIŢA-NĂSĂUD, CLUJ, COVASNA, DÂMBOVIŢA, GALAŢI, HUNEDOARA, IALOMIŢA, PRAHOVA, SIBIU, VÂLCEA, VASLUI şi VRANCEA – ATENŢIONARE Hidrologică, cod Galben*

Pe râurile din bazinele hidrografice: Someș, Crasna, Barcău, Crișuri, bazinele superioare și mijlocii ale Mureșului, Oltului, Buzăului, Rm. Sărat, Putnei, bazinele superioare ale Jiului, Argeșului, Ialomiței, afluenții mici din bazinele inferioare ale Siretului și Bârladului, **debitele au fost în creștere** datorită precipitațiilor căzute în interval și doar prin propagare pe cursurile inferioare ale Timișului și Bârzavei.

Pe celelalte râuri, debitele au fost relativ staționare, exceptând râurile din bazinele Vișeu, Iza, Tur, Bega, Caraș, Nera, bazinele superioare și mijlocii ale Timișului și Bârzavei, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mici (sub 30%) pe râurile din bazinele hidrografice: Bârlad, Tazlău, Jijia, pe unele râuri mici din bazinul inferior al Jiului, pe unii afluenţi din bazinul inferior al Oltului, din bazinul superior al Argeșului și pe râurile din Dobrogea.

În interval au fost emise **trei Avertizări Hidrologice și cinci Atenționări Hidrologice pentru fenomene imediate.**

Este în vigoare **ATENȚIONAREA HIDROLOGICĂ** nr. **115** din **15.09.2023**

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în creștere** datorită precipitațiilor prognozate și propagării pe râurile din bazinele hidrografice: Someș, Crasna, Barcău, Crișuri, Mureș, Buzău, Rm Sărat, Putna, bazinele superioare și mijlocii ale Jiului, Oltului, Argeșului, Ialomiței și relativ staționare pe celelalte râuri.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creșteri de niveluri și debite pe unele râuri mici din zonele montane, în special din Carpații Meridionali, ca urmare a precipitațiilor prevăzute, sub formă de aversă, izolat mai însemnate cantitativ.

Va fi în vigoare **ATENȚIONAREA HIDROLOGICĂ nr. 115** din **15.09.2023** până la ora 12:00.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țar****ă (secțiunea Baziaș) în** **intervalul 15 – 16.09.2023** **a fost în scădere, având valoarea de** **3100 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în scădere.

**Debitul la intrarea în** **țară (secțiunea Baziaș) va fi staţionar (3100 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 15.09.2023, ora 08.00 – 16.09.2023, ora 08.00**

**A.N.M.** a emis **o ATENŢIONARE Meteorologică, cod galben,** valabilă în intervalul **15.09.2023, ora 10.00 – 16.09.2023, ora 06.00**, vizând **instabilitate atmosferică,** conform căreia: În cea mai mare parte a Transilvaniei și a zonei montane și local în Muntenia și Moldova vor fi perioade cu instabilitate atmosferică. Aceasta se va manifesta prin averse și cu caracter torențial, descărcări electrice, intensificări de scurtă durată ale vântului (cu rafale de 50...60 km/h), izolat vijelii și grindină. În intervale scurte de timp, sau prin acumulare, local, cantitățile de apă vor fi de 20...30 l/mp și izolat de peste 40...50 l/mp.

*Manifestări de instabilitate atmosferică vor fi și în celelalte regiuni, dar pe arii mai restrânse. Sâmbătă (16 septembrie) va mai ploua îndeosebi în jumătatea de sud a țării.*

Aceast mesaj meteorologic aufost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ALBA, ARGEŞ, BACĂU, BRAŞOV, BRĂILA, BUZĂU, BIHOR, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, MUREŞ, NEAMŢ, PRAHOVA, SĂLAJ, SIBIU, VÂLCEA şi VRANCEA – ATENŢIONARE Meteorologică, cod Galben.*

**În ţara,** valorile termice diurne au scăzut față de intervalul anterior în majoritatea zonelor, local semnificativ, astfel că vremea a devenit mai rece decât în mod normal în regiunile vestice și în nord-est, dar în restul teritoriului s-a menținut mai caldă decât în mod obișnuit în această perioadă. Cerul a avut înnorări temporare și au fost averse însoțite de descărcări electrice în Maramureș, cea mai mare parte a Crișanei și Transilvaniei, local în Moldova, Oltenia, Muntenia și Dobrogea și izolat în Banat. Ploile au avut și caracter torențial, iar în intervale scurte de timp sau prin acumulare, cantitățile de apă au depășit local 20...30 l/mp și izolat 40...50 l/mp. Au fost consemnate căderi de grindină în județele Cluj, Mureș și în zona montană a județelor Harghita și Buzău. Vântul a suflat slab și moderat, cu intensificări de scurtă durată în timpul averselor (rafale în general de 45...55 km/h), iar la stația meteorologică Slatina a fost vijelie.

Temperaturile maxime s-au situat între 16 grade la Șiria și 32 de grade la Turnu Măgurele, Zimnicea, Giurgiu, Alexandria și Videle, iar la ora 6 se înregistrau valori termice cuprinse între 12 grade la Ocna Șugatag, Târgu Lăpuș, Banloc și Caransebeș și 23 de grade la Constanța-dig. Dimineața și noaptea, cu totul izolat s-a format ceață.

*OBSERVAȚII - au fost emise 25 de mesaje pentru fenomene meteorologice periculoase imediate: - 1 avertizare cod roșu, 13 avertizări cod portocaliu și 11 atenționări cod galben.*

**La Bucureşti,** valorile termice diurne au scăzut față de intervalul anterior, însă vremea s-a menținut caldă, astfel că temperatura maximă a fost de 29 de grade la Afumați, 30 de grade la stația meteo Băneasa și 31 de grade la Filaret. Cerul a fost temporar noros, în prima parte a zilei și noaptea trecător a plouat, iar seara în unele cartiere s-au semnalat averse și descărcări electrice. Vântul a suflat slab și moderat. La ora 6 se înregistrau 19 grade.

**3. Prognoza meteorologică în intervalul 16.09.2023, ora 08.00 – 17.09.2023, ora 08.00**

**În ţara,** valorile termice vor scădea în sudul și sud-estul țării, dar vor fi în creștere ușoară în rest. Cerul va fi temporar noros.

Vor fi averse și descărcări electrice, local la munte, în Oltenia, Muntenia, Dobrogea și pe arii mai restrânse în restul teritoriului. Cantitățile de apă vor depăși izolat 20...30 l/mp. Vântul va sufla slab și moderat, cu ușoare intensificări în sud-est. Temperaturile maxime se vor încadra între 21 și 28 de grade, iar cele minime vor fi cuprinse între 9 grade în estul Transilvaniei și 20 de grade pe litoral. Dimineața și noaptea, în special pe văi şi în depresiuni, pe alocuri va fi ceaţă.

**La Bucureşti,** vremea va fi apropiată de normalul termic al perioadei, astfel că temperatura maximă se va situa în jurul valorii de 26 de grade, iar cea minimă va fi de 13...16 grade. Cerul va fi temporar noros, iar cu o probabilitate mai mare ziua, vor fi perioade cu averse și posibil descărcări electrice. Vântul va fi în general moderat în prima parte a intervalului, apoi va deveni slab. Spre dimineață vor fi condiții de ceață.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 14.09.2023, **la staţiile cu indicativele B-4,CJ-3.**

**3.2. În domeniul solului şi vegetaţiei**

**Garda Națională de Mediu, Comisariatul Județean Prahova** informeaza de izbucnirea în data de 14.09.2023, în jurul orei 15.30, a unui incendiu de vegetație uscată, cu emisii de fum, în satul Moara Nouă, Comuna Berceni, județul Prahova, pe o suprafață de cca. 2 ha teren neproductiv.

**S-a intervenit cu 3 autospeciale aparținând ISU Prahova. Incendiul s-a manifestat timp de 20 de minute.**

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Jiu***

Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj

**DIRECȚIA COMUNICARE**